Eŭropa Libera Alianco

La Eŭropa Libera Alianco, mallonge ELA (angle European Free Alliance, eŭske Europako Aliantza Librea, france Alliance libre européenne, frise Jeropeeske Frije Alliânsje, germane Europäische Freie Allianz kaj katalune Aliança Lliure Europea, citante iujn el la nacilingvaj nomoj) estas eŭropa politika partio, kiu grupigas naciajn regionajn kaj aŭtonomajn partiojn de la Eŭropa Unio. Nuntempe 34 eŭropaj regionaj partioj membras en la alianco. La membropartioj kandidatiĝas por la balotoj de la Eŭropa Parlamento. Prezidantino de la ELA estas Eric Defoort    el Flandrio. 

 Historio de la Eŭropa Libera Alianco 
 La ELA fondiĝis dum la jaro 1981 en Bruselo. Fondomembroj estis politikaj partioj, kies programo diferenciĝas de la programoj de la "grandaj partioj de la naciaj ŝtatoj", kaj kies celoj aparte estas ampleksa regionismo kaj administra malcentrigo.
 Dum la jaro 1994 la ELA iĝis federacio de partioj laŭ la reguloj de la artikolo de la Traktato de Mastriĥto.
 Kadre de kongreso de la 25-a kaj 26-a de marto 2004 en Barcelono la ELA iĝis oficiala eŭropa politika partio, laŭ la EU-reguloj de la 4-a de novembro 2003. La 13-an de oktobro 2004 la partio ricevis la aprobon de la Eŭropa Unio kaj de tiam rajtas je eŭropaj subvencioj por agnoskitaj eŭropaj partioj.
 La 11-an de marto 2006 la ELA kadre de plenkunsido en Bruselo festis sian 25-jaran jubileon.

 Membraj partioj 
ŝtatopartioregiono respektive malplimulto   Enotna Lista  Slovenoj en Aŭstrio (Karintio)   Nov-Flandra Alianco  Flandrio   Skota Nacia Partio  Skotlando Plaid Cymru  Kimrio Mebyon Kernow  Kornvalo   OMO Ilinden PIRIN  Makedonoj en Bulgario   Moravané  Moravio   Åland Framtid  partio de la Åland-insuloj (svedlingva loĝantaro)   Unvaniezh Demokratel Breizh  Bretonio Unitat Catalana  Norda Katalunio (regiono Langvedoko-Rusiljono) Partit Occitan  Okcitanio Partitu di a Nazione Corsa  Korsiko Mouvement Régional Savoie  Savojo Ligue Savoisienne  Savojo Unser Land  Alzaco   Bayernpartei  Bavario Die Friesen  Frisoj   ESA-Vinozhito  Makedonoj en Grekio  kaj   Eusko Alkartasuna  Eŭskio   Bloque Nacionalista Galego  Galegio Partido Andalucista  Andaluzio Esquerra Republicana de Catalunya  Katalunio Chunta Aragonesista  Aragono Federacio PSM - Entesa Nacionalista de les Illes Balears  Balearaj insuloj   Alleanza Libera Emiliana - Libertà Emiliana  Emilio-Romanjo Partido Sardo d'Azione  Sardinio Movimento per l'Indipendenza della Sicilia  Sicilio Slovenska Skupnost  Slovenoj en Italio Süd-Tiroler Freiheit  Suda Tirolo Liga Veneta Repubblica  Veneto   Lista per Fiume  Italoj en Kroatio   Por Homaj Rajtoj en Unuiĝinta Latvio  Rusoj en Latvio   Polska Partia Ludowa  Poloj en Litovio   Fryske Nasjonale Partij  Frislando   Ruch Autonomii Śląska  Silezio   Strana regionov Slovenska SRS  Prešov kaj Košice   Magyar Föderalista Párt  Hungaroj en Slovakio

 Membra partio kun observa statuso 
ŝtatopartioregiono respektive malplimulto   ProDG  Germanlingva Komunumo de Belgio   Südschleswigscher Wählerverband  danoj en norda Germanio Serbska ludowa strona  Soraboj en Saksio kaj Brandenburgio   Megújult Magyarországi Roma Összefogás Párt  ciganoj en Hungario   Renouveau Valdôtain  Aosta valo Movimento per l'Indipendenza della Sicilia  Sicilio   Lista per Fiume - Lista za Rijeku  italoj en norda Kroatio

 Eksaj membraj partioj 
ŝtatopartioregiono respektive malplimulto  kaj   Eusko Alderdi Jeltzalea-Partido Nacionalista Vasco  Eŭskio, en 2004 malmembriĝis, nun membro de la EDP   Lega Nord  Padanio, en 1994 membreco frostigita, en 1996 malaliĝis Union Valdôtaine  Aosta valo, en 2007 malmembrigita Union für Südtirol  Suda Tirolo, en 2008 malmembrigita (politikaj diferencoj)   Erdély Bánság Liga  Transsilvanio kaj Banato   Magyar Föderalista Párt  Hungaroj en Slovakio

 Celoj 
La 9-an de novembro 2000 ELA publikigis programecan "Deklaron de Bruselo", en kiu la "senŝtataj nacioj de Eŭropo" klarigas la principojn de sia regionismo. Laŭ tiu deklaro ELA luktas por Eŭropa Unio de liberaj kaj inter si solidaraj popoloj, en kiu laŭ la principo de neceso kaj sufiĉo la civitanoj reguligu siajn politikajn decidojn sur laŭeble baza nivelo, prefere en komunumo aŭ urbo, se necese en distrikto aŭ regiono, nur esceptokaze en ŝtato aŭ la tuta unio. La partio substrekas:

 la aplikon de homaj kaj popolaj rajtoj,
 protekton de la medio kaj socian evoluon laŭ ekologiaj kriterioj,
 la kreon de justa socio kun politika solidareco, kiu subtenas progreson kaj egalajn ŝancojn,
 novorientiĝon de la Eŭropa Unio, kiu laŭ la deklaro tro influiĝas de ekonomiaj konceptoj, de liberalismo, konkurenco kaj centrismo
 senperforton dum la atingo de politikaj celoj,
 la nepluaplikon de atomenergio kaj la subtenon de alternativaj energiofontoj,
 la garantiitan partoprenon de regionoj kun konstituciaj kompetencoj en la kunsidoj de la Eŭropa Konsilio, kiam la kunsidoj traktas temojn pri kiuj okupiĝas la regiono, cele al pli bona rekono de la historiaj nacioj kaj regionoj,
 la neceson de rekta aliro de historiaj nacioj kaj regionoj al la Eŭropa Justica Kortumo,
 demokratiajn reformojn de la eŭropaj institucioj kaj fortigo de la Komitato de regionoj kaj
 la defendo kaj protekto de la lingvaj kaj kulturaj diferencoj en la Eŭropa Unio.

En la Eŭropa Parlamento la Eŭropa Libera Alianco kune kun la Eŭropa Verda Partio konsistigas la Frakcion de la Verduloj kaj Eŭropa Libera Alianco.

 Eksteraj ligiloj 

 oficiala retejo de la partio ELA
 retejo de la partio okaze de la eŭropaj balotoj de la jaro 2004 

Kategorio:Eŭropa Libera Alianco
ELA